Milan Kriššák

Milan Kriššák (* 30. január 1944, Stráže pod Tatrami, Slovensko† 2. júl 1979, Poprad) bol popredný slovenský horolezec, tréner, skialpinista, horský vodca a člen Horskej služby TANAPu.

 Zo života 
Už od mala športoval. Venoval sa hokeju a potom horolezectvu a skialpinizmu a extrémnemu lyžovaniu. Bol dobrovoľný člen horskej služby, horský vodca. V roku 1974 začal pôsobiť ako profesionálny záchranca v Horskej službe TANAPu. Bol československým reprezentantom v horolezectve. V roku 1976 sa stal štátnym trénerom. Bol účastníkom viacerých medzinárodných skialpinistických pretekov v alpských krajinách. S manželkou Františkou Orolínovou mal syna Michala a dcéru Evu.

 Skialpinistické úspechy 
Zúčastnil sa v roku 1975 na prvých majstrovstvách sveta v skialpinizme Troffeo Mezzalama v Taliansku. Bol členom československého družstva, ktoré obsadilo 8. miesto. Na skialpinistických pretekoch v roku 1977 v talianskom Lecce bol jedenásty. Zaznamenal aj ďalšie úspechy na domácich skialpinistických pretekoch.Milan Kriššák

 Aktivity v Aplách 
Venoval sa najmä extrémnemu horolezectvu. Spolu s Jurajom Weinczillerom v roku 1966 uskutočnil tretí výstup severnou stenou Matterhornu Bonattiho cestou, zliezol Walkerov pilier na Grandes Jorasses, prvý priestup Allainovou cestou na Petit Dru vystúpil na Mont Blanc zo strany Brenvy a Bonattiho cestou na Grand Capucin.

 Expedičné horolezectvo 
 1969 - Účastník expedície na Nanga Parbat 8125 metrov
 1971 - Účastník expedície na Nanga Parbat 8125 metrov
 1972 - Pamír - Výstup na Pik Komunizmu 7495 metrov (dnešný názov hory je Pik Somoni) cez pilier Burevestnika 
 1973 - Expedícia na Makalu
 1974 - Kaukaz - Výstup na štít Voľnaja Ispania severovýchodným pilierom
 1975 - Pamír - Prvovýstup južným pilierom na Pik Lenina (7134 metrov)
 1976 - Expedícia na Makalu - Na vrchol novou cestou  JZ pilierom vystúpili 24. mája Milan Kriššák, Karol Schubert a Španiel J. Camprubi. Karol Schubert pri zostupe zahynul.
1977 - Expedícia do Hindúkušu - Z. Drlík, Milan Kriššák, Vladimír Petrík, Miloslav Neumann, M. Pelc a Vladimír Tatarka urobili prvovýstupy S pilierom na Acher Čiogh (), a direttissimu SV steny na Kohe Tez ().
 1979 - Posledná jeho výprava do Himalájí - Jannu 7710 metrov  Expedície

 Ocenenia 
 Za zásluhy o rozvoj československej telesnej výchovy I. stupňa
 Zlatý odznak Slovenského horolezeckého spolku JAMES
 Cenu fair play SOV za príkladný čin

 Úmrtie 
Zahynul pri plnení služobných povinností. Počas záchrannej akcie 25. júna 1979 v závere Mlynickej doliny vo Vysokých Tatrách havaroval vrtuľník Mil Mi-8 s tromi členmi posádky a šiestimi záchrancami. Okamžite zahynuli šiesti a traja bojovali v nemocnici o život. Milan Kriššák s najľahšími zraneniami zomrel na následky embólie pľúc v nemocnici v Poprade. Na Symbolickom cintoríne pod Ostrvou má pamätnú tabuľu. Zoznam obeti na Symbolickom cintoríne.

 Referencie 

 I. Dieška a kol.: Horolezectvo - Encyklopédia, Šport 1989.
 M. Orolin: Strmé cesty k Himalájam, Šport 1980.
 A. Marec: Zóna odvahy, 1989.
 A. Marec: Tatranské siluety, 2007.

 Publikácie 
 I. Gálfy, M. Kriššák: Makalu, Šport, Bratislava 1978.

 Externé odkazy 
 M. Kriššák na str. Vysokých Tatier
 Slováci na 8-tisícovkách
 História výškového horolezectva

Kategória:Slovenskí horolezci
Kategória:Osobnosti z Popradu
Kategória:Obete leteckých nehôd